موراد گۆگێبکان
موراد گۆگێبکان (٩ی تشرینی یەکەمی ١٩٦٨ – ٣١ی تەممووزی ٢٠١٤) ھونەرمەند و ئاوازدانەر و مۆسیقاژەنێکی ڕۆکی تورکی بوو.

ساڵانی سەرەتا 
لە ٩ی تشرینی یەکەمی ١٩٦٨ لە شاری ساریچام لەدایکبووە. باوکی بەڕەچەڵەک خەڵکی دارێندێی ویلایەتی مەلەتییە، و دایکی لە نیزیپ بوو لە دیلۆک، بەو پێیەی دایک و باوکی لە شاری درێسدنی ئەڵمانیا کاریان دەکرد، تا تەمەنی ٧ ساڵی لە نێوان ئادانا و ئەڵمانیا ژیاوە. خوێندنی سەرەتایی و ناوەندی و ئامادەیی لە شاری ئادانا تەواو کردووە. پاشان لە ساڵی ١٩٨٦ پەیوەندی بە زانکۆی ھاسێتێپی کۆنسێرڤاتۆری پارێزگای ئەنقەرە کردووە، دوای تەواوکردنی خوێندنی زانکۆ، وەک وانەبێژ لە زانکۆی چوکرۆڤا بووە. لەم ساڵانەدا چۆنییەتی تەپڵ لێدانی خوێندووە و وانەی گیتاری داوە و لە باڕێکدا کاری کردووە. تا ساڵی ١٩٩٥ لە شاری ئادانادا ژیاوە.

مردن 
گۆگێبکان کە ماوەیەکی زۆرە چارەسەری نەخۆشی شێرپەنجە (شێرپەنجەی خوێن)ی بۆ کراوە؛ لە مانگی تەممووزی ساڵی ٢٠١٤ لە نەخۆشخانە کۆچی دوایی کرد. تەرمەکەی دوای نوێژکردن لەسەری لە مزگەوتی فاتح، لە گۆڕستانی بورووک لە ساریچامی ئادانا بە خاک سپێردرا.

سەرچاوەکان

بەستەرە دەرەکییەکان 

لەدایکبووانی ١٩٦٨
مردووانی ٢٠١٤